text: P-dag førte til fuldt hus i detentionen
  05 marts 2016 kl. 06.14
  Efter nogle års pause har bryggerierne igen indført P-dag, hvor påskebryggen frigives. Det satte sit præg på nattelivet. Bl.a. med fuldt hus i detentionerne.
  Påskebryggen blev frigivet fredag kl.20.59. Traditionen med P-dag – en pendant til J-dagen i november – førte til masser af arbejde for politiet i Syd- og Sønderjylland.
  - Vi undrede os over, at der var så mange berusede i byen så tidligt, siger vagtchef Lars Grønlund, Sydøstjyllands Politi, til TV SYD. Men så var der nogen, som nævnte, at det jo var P-dag.
  Vi undrede os over, at der var så mange berusede i byen så tidligt
  
  Især i Vejle, Kolding og Fredericia førte det til en hektisk aften og nat for politiet.
  Fakta om påskebryg
  P-dagen har været fejret helt tilbage til 1952. Men i flere år har der været mindre fokus på påskebryggen, der som sin fætter, julebryggen, har højere alkohol-procent end almindeligt øl.Ifølge Bryggeriforeningen er der i dag over 100 påske- og forårsbryg på markedet.Den ældste påskebryg er fra Tuborg. Den blev første gang lavet i 1906 – og er siden 1931 kommet på flasker.Tuborgs påskebryg kaldes i dag Kylle Kylle – efter motivet på etiketten. Den lille kylling blev faktisk indført helt tilbage i 1964.
  - Almindeligt bøvl, men også et par sager, hvor de fik en hilsen med hjem for ordensbekendtgørelsen.
  Også på vagtcentralen hos Syd- og Sønderjyllands Politi i Esbjerg mærkede de P-dagen.
  - Vi har haft flere sager om spirituskørsel og narko-kørsel, og vi havde på et tidspunkt fuldt hus i kælderen, siger vagtchef Ole Aamann til TV SYD. Fem-seks personer har overnattet i detentionen.
  To biler blev beslaglagt i forbindelse med sprit- og narkokørslerne.
  En travl nat med flere sager om spiritus- og narkokørsel og vold/trusler. 2 biler beslaglagt. Vores &quot;gæsteværelser&quot; godt besat. #politidk
  
  